Diari Oficial de la Generalitat Valenciana


Sumari del DOGV 9078, del 07-05-2021 (2021/4719)

RESOLUCIÓ de 29 de desembre de 2020, de la presidenta de l'IVASS, per a l'abonament d'una compensació econòmica al personal de l'IVASS de baixa per incapacitat temporal a causa de la Covid-19 per la seua intervenció en la crisi sanitària ocasionada per la Covid-19 durant el període comprés entre el 14 de març i el 21 de juny.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4719


Data del document
:   29-12-2020

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * Institut Valencià d'Atenció Social i Sanitària

RESOLUCIÓ de 29 de desembre de 2020, de la presidenta de l'IVASS, per a l'abonament d'una compensació econòmica al personal de l'IVASS de baixa per incapacitat temporal a causa de la Covid-19 per la seua intervenció en la crisi sanitària ocasionada per la Covid-19 durant el període comprés entre el 14 de març i el 21 de juny. [2021/4719]  
En data 29 de desembre de 2020 la presidenta de l'IVASS va dictar resolució per la qual s'abonava una compensació econòmica al personal de l'IVASS per la seua intervenció en la crisi sanitària ocasionada per la Covid-19.  
En aquesta resolució no estava inclòs aquell personal que es trobava en situació d'incapacitat temporal a causa de la Covid-19, durant el primer estat d'alarma declarat mitjançant Reial decret 463/2020, de 14 de març.  
De manera consensuada amb la representació sindical es considera oportú compensar també aquelles persones que durant aquest període van estar d'incapacitat temporal per causa de la Covid-19, atés que en cas contrari s'estaria penalitzant el fet d'haver estat exposat a aquest contagi pel seu treball presencial.  
Per tot això resulta necessari complementar la resolució de la Vicepresidenta de l'IVASS de data 29 de desembre de 2020 i acordar l'abonament d'una compensació econòmica dirigida al reconeixement de la implicació i el sentit del deure que el personal de l'IVASS ha demostrat, al personal que va estar en situació d'incapacitat temporal per causa de la Covid-19 entre el 14 de març i el 21 de juny, temps transcorregut en el primer estat d'alarma.  
Aquesta compensació econòmica ha sigut acordada unànimement amb les persones representants sindicals de l'entitat en l'àmbit de la taula de negociació, així com en la Comissió d'Interpretació, Vigilància i Estudi del Conveni Col·lectiu (CIVE).  
És competent per a la concessió d'aquesta compensació la presidenta de l'IVASS de conformitat amb el Decret 7/2013, de 4 de gener del Consell pel qual s'aprova el Reglament d'organització i funcionament de l'Institut Valencià d'Atenció Social i Sanitària.  
Per tot el que s'ha exposat, resolc:  
  
Primer  
Abonar una compensació econòmica al personal de l'IVASS que va estar en situació d'incapacitat temporal per causa de la Covid-19 entre el 14 de març i el 21 de juny, temps transcorregut en el primer estat d'alarma.  
  
Segon  
Aquesta compensació serà de 8 ?/dia per a cada treballadora i treballador de l'IVASS durant el temps de duració de la incapacitat temporal per Covid-19 en el període anteriorment establit.  
  
Tercer  
La quantia total a la qual ascendeix aquesta compensació amb seguretat social inclosa és de 49.410,24 - per a això existeix consignació de crèdit suficient que permetrà la cobertura pressupostària de la despesa corresponent.  
  
Quart  
Aquesta resolució es publicarà en el Diari Oficial de la Generalitat Valenciana.  
  
La present resolució posa fi a la via administrativa. Conformement amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà de la seua publicació.  
Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.  
  
  
València, 29 de desembre de 2020.- La presidenta de l'IVASS: Mònica Oltra Jarque.